CELEX: 62020CA0076
Language: bg
Date: 2021-06-03 00:00:00
Title: Дело C-76/20: Решение на Съда (осми състав) от 3 юни 2021 г. (преюдициално запитване от Административен съд — Варна — България) — „БалевБио“ ЕООД/Териториална дирекция Северна морска, Агенция „Митници“ (Преюдициално запитване — Обща митническа тарифа — Тарифно класиране — Комбинирана номенклатура — Стоки, съставени от различни материали — Растителни влакна — Меламинова смола — Позиции 3924 и 4419 — Стоки, описани като „бамбукови чаши“)

19.7.2021   
            
            
               BG
            
            
               Официален вестник на Европейския съюз
            
            
               C 289/13
            
         
      Решение на Съда (осми състав) от 3 юни 2021 г. (преюдициално запитване от Административен съд — Варна — България) — „БалевБио“ ЕООД/Териториална дирекция Северна морска, Агенция „Митници“
      (Дело C-76/20) (1)
      
      (Преюдициално запитване - Обща митническа тарифа - Тарифно класиране - Комбинирана номенклатура - Стоки, съставени от различни материали - Растителни влакна - Меламинова смола - Позиции 3924 и 4419 - Стоки, описани като „бамбукови чаши“)
      (2021/C 289/18)
      Език на производството: български
      
         Запитваща юрисдикция
      
      Административен съд — Варна
      
         Страни в главното производство
      
      
         Жалбоподател:„БалевБио“ ЕООД
      
         Ответник: Териториална дирекция Северна морска, Агенция „Митници“
      
         при участието на: Окръжна прокуратура Варна
      
         Диспозитив
      
      Комбинираната номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа, изменен с Регламент за изпълнение (ЕС) 2016/1821 на Комисията от 6 октомври 2016 г., трябва да се тълкува в смисъл, че стоки, описани като „бамбукови чаши“ и съставени от 72,33 % растителни влакна и 25,2 % меламинова смола, трябва — без това да засяга преценката на запитващата юрисдикция на всички фактически обстоятелства, с които разполага — да се класират в позиция 3924 от тази номенклатура, и по-специално в подпозиция 3924 10 00 от нея.
      
         (1)  ОВ C 161, 11.5.2020 г.